cyanic-selkie/wikianc huggingface dataset:
Nakaqava Seybey
Həyatı
Nakaqava Seybey 1872-ci ildə Yaponiya hökumətinin dəstəyi olmadan təhsil almaq məqsədilə Avropaya səyahət etmişdir. O, əvvəlcə İngiltərəyə gəlmiş, daha sonra Almaniyanın Bremenhafen şəhərinə köçmüşdür. Burada Aoki Şuzo adlı yapon tələbə ilə tanış olmuşdur. Aoki Nakaqavaya maddi dəstək göstərməyə başlamış və ona pivəçilik öyrənməyi məsləhət görmüşdür. Aokinin səyləri nəticəsində Yaponiya hökuməti Naqavanın təhsili üçün pul ödəmək qərarına gəlmişdir.
Nakaqava 1873-cü ilin yayında Fürstvalde qəsəbəsinə köçmüş və 26 ay boyunca pivə bişirməyin bütün proseslərini öyrənmişdir. 1 may 1875-ci ildə Berliner Brauerei tərəfindən sertifikat almışdır. Nakaqava təhsilini tamamladıqdan sonra Aoki ona Yaponiyaya qayıtmağı tövsiyə etmişdir. O, Hokkaydo Koloniyalaşdırma Komissiyasının sədri Kuroda Kiyotakaya məktub yazaraq Hokkaydoda pivəçilik sənayesinin yaradılmasından və bu zaman Nakaqavanın xidmətindən yararlana biləcəyindən bəhs etmişdir.
Nakaqava Yaponiyaya qayıtdıqdan dərhal sonra Hokkaydo Koloniyalaşdırma Komissiyasında işləməyə başlamış və 24 avqust 1875-ci ildə kənd təsərrüfatı bölməsini idarə etməklə vəzifləndirilmişdir. Onun komissiyadakı titulu "pivəbişirən" idi və aylıq maaşı 50 yen təşkil edirdi. Nakaqava əsl pivənin dadını bilən azsaylı yaponlardan biri olduğu üçün Yaponiyadakı ilk milli pivəxananın yaradılması işi ona həvalə olunmuşdur. Murahaşi Hisanarinin dəstəyilə ilə işə başlamış və pivəxana üçün plan hazırlamışdır. Tikinti işləri 27 iyun 1876-cı ildə başlamış və 23 sentyabr 1876-cı ildə başa çatmışdır. Nakaqava Aokiyə təşəkkür etmək məqsədilə ilk pivə partiyasını Berlinə göndərmək qərarına gəlmişdir.
Dompyer-sür-Bebr
Dompyer-sür-Bebr  — Fransa da kommuna, Overn regionunda yerləşir. Departament — Alye. Serinyi kantonuna daxildir. Kommunanın dairəsi — Monlüson.
INSEE kodu — 03296.
Əhalisi
2008-ci ildə əhalinin sayı 397 nəfər təşkil edirdi.
İqtisadiyyatı
Dompyerdə əyləc sisteminin hissələri və mühərrikləri istehsal edən PSA Peugeot, Citroën avtomobil şirkətinin bir filialı yerləşir.
2007-ci ildə 1963 əmək qabiliyyətli insanlar arasında (15-64 yaş arasında) 1413 nəfər iqtisadi fəal, 550 nəfər fəaliyyətsizdir (fəaliyyət göstərici 72.0%, 1999-cu ildə 65.8%). Fəal 1413 nəfərdən 1227 nəfəri (700 kişi və 527 qadın), 186 nəfəri (75 kişi və 111 qadın) işsiz idi. 550 hərəkətsiz 105 nəfər arasında şagird və ya tələbə, 216 nəfər - təqaüdçü, 229 nəfər digər səbəblərə görə fəaliyyətsizdir.
Danimarka adası
Danimarka adası — Şpitsbergen arxipelaqına daxil olan adalardan biri. Barens dənizi suları ilə əhatələnir. Qərbi Şpisbergen adasından şimal-qərbdə, Magdalenefjorden fiordu yaxınlığında yerləşir. . Ondan şimalda Amsterdam adası qərarlaşır. Arxipelaqın bir çox adaları kimi daimi yaşayışa sahib deyildir. Adada 1631-ci ildə Balina ov bazası təşkil olunmuşdur. Bu baza 1658-ci ildə isə tərk edilmişdir. 1897-ci ildə Andre tərəfindən təşkil olunan isveç qütb ekspedisiyası bu adadan başlamışdır.
NGC 5096
NGC 5096, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. S0-a tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Müqəddəs Aqnes
Müqəddəs Aqnes ya Romalı Aqnes  (Aqnesa, Aqniya, Anna (Agnes); təq. 291 ci il — 304 cü il) — xristianlıqda III–IV əsrlərdə yaşamış, inancına görə əzablar çəkmiş şəhid məsihçi qız. Erkən xristiyanlıqda elan edilmiş müqəddəslərdən biri.
Rəvayəti
Rəvayətə görə məsihçiliyin təqib edildiyi dövrdə imperator Domisian məsihçi Aqnesin qarşısına şərt qoyur; ya o, Roma tanrına qurban verməli ya da rüsvayçılıqla fahişəxanaya göndəriləcək. Bundan imtina edə Aqnesin fitva ilə hücum çəkən kütlə paltarını cırıb zindana salırlar. Aqnesin saçları dərhal uzanaraq onun ayıbını örtür. Bu zaman agah olan mələk ona şəffaf bir örpək gətirmiş olur. Möcüzə davam edir; qızı zorlamaq istəyən hər bir kişi onu görcək ehtirasdan düşmüş olaraq utancaq bir şəkildə fahişəxananı tərk edirlər. Onun bəxtsiz sevgilisi Aqnesə baş çəkərkən qəflətən ölür. Onun atasının xahişi ilə Aqnes öz duaları ilə onu dirildir. Onu cadugərlikdə ittiham edərək tonqala atırlar, lakin tonqal sönür və əsgərlərdən biri onu xəncərlə öldürür.
Fransa–Qazaxıstan münasibətləri
Fransa–Qazaxıstan münasibətləri — Fransa və Qazaxıstan arasındakı mövcud ikitərəfli münasibətlər. Ölkələr Avropada Təhlükəsizlik və Əməkdaşlıq Təşkilatının üzvüdür.
Tarix
Sovet İttifaqının dağılmasından sonra Qazaxıstan 1991-ci ilin dekabrında müstəqil bir dövlətə çevrilir. Fransa və Qazaxıstan arasında 25 yanvar 1992-ci ildə diplomatik əlaqələr qurulur. Fransa Qazaxıstanı tanıyan ilk Avropa ölkəsi olur. 1993-cü ilin sentyabrında Fransa Prezidenti Fransua Mitteran Qazaxıstana rəsmi səfər edir. 2008-ci ilin iyun ayında ölkələr strateji tərəfdaşlıq müqaviləsi imzalayır. 2010-cu ildə hər iki dövlət başçılarının illik səfərlərini və 2011-ci ildən başlayaraq hər iki ölkənin xarici işlər nazirləri arasında illik məsləhətləşmələrini təşkil edən ortaq prezident komissiyası qurulur.
2008-ci ildə Fransa səfirliyini keçmiş paytaxt Almatıdan ölkənin yeni paytaxtı Astanaya köçür. Qazaxıstan və Fransa 2008-ci ilin iyununda strateji tərəfdaşlıq müqaviləsi imzalayaraq münasibətlərini gücləndirir. 2010-cu ildə ölkələr iki dövlət başçılarının illik görüşü şəklində olan bir Fransa-Qazaxıstan prezident komissiyasını qurur. Alliance Francaisenin Qazaxıstanda Astana və Almatıda olmaqla iki mərkəzi fəaliyyət göstərir. 2017-ci ildə ölkələr diplomatik münasibətlərin 25-ci ildönümünü qeyd edir. Həmin il Fransa Astanada keçirilən EXPO 2017-də iştirak edir.
Dövlət səfərləri
Qazaxıstan Prezidentinın Fransaya səfərləri:
İkitərəfli münasibətlər
1992-ci ildən bəri ölkələr bir neçə ikitərəfli müqavilə imzalamışlar, məsələn: Dostluq, Anlaşma və Əməkdaşlıq Müqaviləsi (1992); Mədəni Əməkdaşlıq Müqaviləsi (1993), Çimkent Hava Bazasının istifadəsi üçün birbaşa hava və dəmir yolu xidmətləri haqqında Saziş (2009).
Ticarət əlaqələri
2016-cı ildə ölkələr arasında ticarət 3 milyard avro təşkil etmişdir. Qazaxıstan Fransanın Orta Asiyadakı ən böyük ticarət tərəfdaşıdır və Fransa Qazaxıstanın dünyanın ən böyük altıncı ticarət tərəfdaşıdır. Fransa Qazaxıstanın üçüncü ən böyük sərmayəçisidir və bu ölkənin iqtisadiyyatına təxminən 10 milyard ABŞ dolları həcmində sərmayə qoymuşdur. Fransız çoxmillətli Alstom, Engie, Peugeot, Renault, Saint-Gobain, Schneider Electric, Total, Vicat və digərləri kimi şirkətləri Qazaxıstanda fəaliyyət göstərir.
Druatürye
Druatürye  — Fransa da kommuna, Overn regionunda yerləşir. Departament — Alye. Lapalis kantonuna daxildir. Kommunanın dairəsi — Vişi.
INSEE kodu — 03105.
İqtisadiyyatı
2007-ci ildə əmək qabiliyyətli 207 nəfər arasında (15-64 yaş) 143 nəfər iqtisadi fəal, 64 nəfər fəaliyyətsizdir (fəaliyyət göstərici 69.1%, 1999-cu ildə 62.9%). Fəal 143 nəfərdən 127 nəfəri (72 kişi və 55 qadın), 16 nəfəri işsizdir (7 kişi və 9 qadın). Fəal olmayan 64 nəfər arasında şagird və ya tələbə, 35 nəfər təqaüdçü, 23 nəfər digər səbəblərə görə fəaliyyətsizdir.
Requiem
Alma "Requiem" mahnısı ilə Fransanı Ukraynanın paytaxtı Kiyevdə keçirilən Avroviziya 2017-də təmsil etmişdir. Mahnı milliyətcə yəhudi olan müğənni və bəstəkar Nazim Xaled tərəfindən bəstələnmişdir.
Cavad Qasımov
Cavad Mustafa oğlu Qasımov — Gömrük nəzarətinin Qafqaz bölgəsi başçısı, Gömrük xidməti general mayoru, Gömrük nəzarətinin təşkili baş idarəsinin rəisi.
Həyatı
31 may 1967-ci ildə Bakı şəhərində anadan olmuşdur 1991-ci ildə Azərbaycan Neft və Kimya Institutunu bitirmişdir. Əmək fəaliyyətinə 1991-ci ildə "Bakkondisioner" Elmi İstehsalat Birliyində başlamışdır. 1994-cü ildən "Azərenerji" dövlət şirkətinin "Enerjinin İstehsalı və Ötürülməsi" Birliyinin Yüksək Gərginlikli elektrik şəbəkələri xidmətində, 1996-cı ildən Rusiya Federasiyası Yanacaq Enerjisi Nazirliyinin Açıq Səhmdar Cəmiyyətində müxtəlif vəzifələrdə çalışmışdır. 1986–1988-ci illərdə Sovet Ordusu sıralarında hərbi xidmət keçmişdir. 2014-cü ilin yanvar ayından Dövlət Gömrük Komitəsinin Gömrük Nəzarətinin Təşkili Baş İdarəsinin rəisi vəzifəsinə təyin olunmuşdur. 2003–2006-cı illərdə Dövlət Gömrük Komitəsində xidmət göstərdiyi zaman Rusiya Gömrük Akademiyasında qiyabi təhsil almış və həmin Akademiyanı fərqlənmə diplomu ilə bitirmişdir. Gömrük işi ilə bağlı müxtəlif beynəlxalq təşkilatlar tərəfindən təşkil olunmuş tədbirlərdə iştirak və məruzələrlə çıxış etmişdir. Cavad Qasımov 2008-ci ildə Azərbaycan Respublikası Prezidentinin müvafiq Sərəncamı ilə "Dövlət qulluğunda fərqlənməyə görə" medalı ilə təltif edilmişdir.
Fəaliyyəti
1999-cu ildən Azərbaycan Respublikası Dövlət Gömrük Komitəsinin Bakı Aksiz Gömrük Postunun Gömrük rəsmiləşdirilməsi və nəzarəti şöbəsinin inspektoru kimi gömrük orqanlarında fəaliyyətə başlamış və sonradan:
1999–2002-ci illərdə Azərbaycan Respublikası Dövlət Gömrük Komitəsinin Bakı Aksiz Gömrük Postunun Gömrük rəsmiləşdirilməsi və nəzarəti şöbəsinin rəisi;
2002–2006-cı illərdə Dövlət Gömrük Komitəsi Gömrük Nəzarətinin Təşkili Baş İdarəsi Sərnişin şöbəsinin rəisi;
2006-cı ildə Dövlət Gömrük Komitəsi Gömrük Nəzarətinin Təşkili Baş İdarəsinin Gömrük Rejimlərinə Nəzarət İdarəsinin rəisi;
2006–2008-ci illərdə Dövlət Gömrük Komitəsi Gömrük Nəzarətinin Təşkili Baş İdarəsi rəisinin 1-ci müavini — Gömrük Rejimlərinə Nəzarət İdarəsinin rəisi vəzifələrində çalışmışdır.
Mükafatları
Cavad Qasımov 2008-ci ildə Azərbaycan Respublikası Prezidentinin müvafiq Sərəncamı ilə "Dövlət qulluğunda fərqlənməyə görə" medalı ilə təltif edilmişdir
2014-cü ildə xidmətlərinə görə İlham Əliyev tərəfindən "Azərbaycan Bayrağı" ordeni ilə təltif olunub.
Ailəsi
Ailəlidir, iki övladı var
Həmçinin bax
Daxili İşlər Nazirliyi Gömrük işi
Thurovia
Növləri
Thurovia triflora Rose (Triba: Astereae)
ABŞ iqtisadiyyatı
ABŞ iqtisadiyyatı yüksək inkişaf etmiş və qarışıqdır. O, nominal ÜDM və xalis sərvətə görə dünyada ən böyük və alıcılıq qabiliyyəti paritetinə (AQP) görə ikinci ən böyük iqtisadiyyatdır. Həmçinin 2019-cu ildə dünyada adambaşına düşən ÜDM üzrə yeddinci və Adambaşına düşən ÜDM (AQP)-yə görə ölkələrin siyahısıadambaşına düşən AQP üzrə onuncu olmuşdur. ABŞ dünyanın texnoloji baxımdan ən güclü iqtisadiyyatına malikdir və şirkətləri texnoloji inkişafda öndədirlər; xüsusilə kompüterdə, əczaçılıqda və tibbdə, aerokosmik sənayedə və hərbi texnikada. ABŞ dolları beynəlxalq əməliyyatlarda ən çox istifadə olunan valyutadır və iqtisadiyyatı, ordusu, petrodollar sistemi və onunla bağlı avrodollar və ABŞ-nin iri xəzinə bazarı ilə dəstəklənən dünyanın ən önəmli ehtiyat valyutasıdır. Bir neçə ölkə bundan rəsmi valyuta kimi istifadə edir, bir çox ölkələrdə isə bu de-fakto valyutadır. ABŞ-nin ən böyük ticarət tərəfdaşları Çin, Kanada, Meksika, Yaponiya, Almaniya, Cənubi Koreya, Birləşmiş Krallıq, Fransa, Hindistan və Tayvandır. ABŞ dünyanın ən böyük idxalçısı və ikinci ən böyük ixracatçısıdır. NAFTA, Avstraliya, Cənubi Koreya, İsrail və bir sıra digərləri daxil olmaqla bir neçə ölkə ilə qüvvədə olan və ya müzakirələri davam edən azad ticarət sazişlərinə malikdir.
Ölkənin iqtisadiyyatı bol təbii ehtiyatlar, inkişaf etmiş infrastruktur və yüksək məhsuldarlıqla qidalanmaqdadır. 2016-cı ildə 45 trilyon dollar dəyərində qiymətləndirilən təbii ehtiyatları ilə təbii ehtiyatların yeddinci ən yüksək ümumi dəyərinə malikdir. Amerikalılar İƏİT üzvü olan ölkələr arasında ən yüksək orta ev təsərrüfatı və işçi gəlirlərinə sahibdirlər və ortalama ev təsərrüfatı gəliri 2007-ci ildə ikinci yerdən 2010-cu ildə dördüncü yerə düşdü. 1890-cı ilə qədər ABŞ dünyanın ən məhsuldar iqtisadiyyatına sahib idi. Dünyanın ən böyük neft və təbii qaz istehsalçısıdır. 2016-cı ildə dünyanın ən böyük ticarət ölkəsi idi həmçinin, qlobal istehsal məhsulunun beşdə birini təmsil edən ikinci ən böyük istehsalçısıdır. ABŞ yalnız malların ən böyük daxili bazarına sahib deyil, həm də xidmətlər ticarətində də üstünlük təşkil edir. 2018-ci ildə ABŞ-nin ümumi ticarəti 4.2 trilyon dollar təşkil edirdi. Dünyanın 500 ən böyük şirkətindən 121-inin qərargahı ABŞ-də yerləşir. ABŞ, 3,013 trilyon dollar ümumi sərvət ilə ən çox milyarderə sahibdir.
Nyu-York Fond Birjası və NASDAQ bazar kapitalizasiyası və ticarət həcminə görə dünyanın ən böyük birjalarıdır. ABŞ-yə qoyulan xarici sərmayələrin həcmi təxminən 4.0 trilyon dollar, xarici ölkələrdə Amerikan sərmayələri isə ümumilikdə 5.6 trilyon dollardan çoxdur. ABŞ iqtisadiyyatı vençur kapitalı və Qlobal Tədqiqat və İnkişaf maliyyələşdirilməsinə görə beynəlxalq reytinqdə birinci yerdədir. İstehlak xərcləri 2018-ci ildə ABŞ iqtisadiyyatının 68%-ni təşkil etmişdi, 2017-ci ildə isə işçi qüvvəsinin gəlirinin 43%-ini təşkil etmişdi. ABŞ, dünyanın ən böyük istehlak bazarına sahibdir, ev təsərrüfatlarının son istehlak xərcləri Yaponiya ilə müqayisədə beş dəfə böyükdür. Ölkənin əmək bazarı dünyanın hər yerindən gələn mühacirləri özünə cəlb edir və xalis miqrasiya nisbəti dünyada ən yüksək yerdədir. ABŞ, Biznesin qurulma asanlığı indeksi, Qlobal Rəqabətlilik Hesabatı və digər tədqiqatlarda ən yaxşı nəticə göstərən iqtisadiyyatlardan biridir.
ABŞ iqtisadiyyatı 2007-ci ilin dekabrından 2009-cu ilin iyununa qədər davam edən Böyük tənəzzül dövründə ciddi iqtisadi geriləmə yaşadı. Buna baxmayaraq, böhrandan əvvəlki (2007-ci ilin sonu) pik həddinə real ÜDM üzrə 2011-ci ildə, ev təsərrüfatlarının xalis dəyəri üzrə 2012-ci ilin II rübündə, qeyri-təsərrüfat əmək haqqı işləri üzrə 2014-cü ilin may ayına qədər və işsizliyin səviyyəsi üzrə 2015-ci ilin sentyabr ayına qədər bərpa etdi. Bu göstəricilərin hər biri bu tarixlərdən sonra tənəzzüldən sonra rekord həddlərdə davam etdi, ABŞ-nin bərpası 2018-ci ilin aprelində rekord sayda ikinci ən uzun oldu. Milli borc ölçüsü olan əhalinin borclanması 2017-ci ildə ÜDM-in təxminən 77%-ni təşkil edərək 207 ölkə arasında 43-cü sırada yer aldı. Gəlir bərabərsizliyi 2017-ci ildə 156 ölkə arasında 41-ci, digər Qərb ölkələri ilə müqayisədə ən yüksək oldu.
Müstəmləkəçilik dövrü və XVIII əsr
ABŞ-nin iqtisadi tarixi XVII–XVIII əsrlərdə Amerika yaşayış məskənləri ilə başladı. 1776-cı ildə Amerika Birləşmiş Ştatları yarananda Amerika müstəmləkələri son dərəcə müvəffəqiyyətli bir müstəmləkə iqtisadiyyatından qul əməyindən istifadə edən kiçik, müstəqil əkinçilik təsərrüfatına çevrilmişdi.
XIX əsr
thumb|[[Uoşbern və Moen Şimal işlər ərazisi|Washburn and Moen Manufacturing Company Vuster (Massaçusets), 1876]]
180 ildə ABŞ dünya iqtisadiyyatının beşdə birini təşkil edən nəhəng, inteqrasiya olunmuş, sənayeləşmiş bir iqtisadiyyata çevrildi. Nəticədə ABŞ-nin adam başına düşən ÜDM-i, nəhayət əvvəllər iqtisadi cəhətdən izlədiyi İngiltərəni, həmçinin digər ölkələri üstələdi. Bu iqtisadiyyat dünyanın dörd bir tərəfindən gələn milyonlarla miqrantı cəlb edərək yüksək əmək haqqlarını qoruyub saxladı.
1800-cü illərin əvvəllərində əhalisinin 80 faizindən çoxu əkinçiliklə məşğul olan ABŞ böyük ölçüdə kənd təsərrüfatı yönümlü idi. İstehsalın əksər hissəsi xammalın taxta və mişar dəyirmanı ilə çevrilməsinin ilkin mərhələlərinə, toxuma və çəkmə və ayaqqablara yönəlmişdi. Zəngin resurs fondları XIX əsrdə sürətli iqtisadi genişlənməyə təkan verdi. Torpağın geniş olması fermerlərin sayının artmasına imkan verdi, lakin istehsal, xidmətlər, nəqliyyat və digər sahələrdə fəaliyyət daha sürətlə artdı. Beləliklə, 1860-cı ilə qədər ABŞ-də ferma əhalisinin payı 80 faizdən 50 faizə qədər düşmüşdü.
XIX əsrdə tənəzzüllər tez-tez maliyyə böhranları ilə üst-üstə düşürdü. 1837-ci il Çaxnaşmasını, bankların uğursuzluğu və daha sonra rekord səviyyədə işsizlik səviyyəsinin artması ilə beş illik bir böhran izlədi. Əsrlər boyu iqtisadiyyatdakı böyük dəyişikliklər səbəbindən müasir böhranların şiddətini erkən böhranlarla müqayisə etmək çətindir. İkinci Dünya Müharibəsindən sonrakı böhranlar, əvvəllər baş verən böhranlardan daha az ağır göründü, amma bunun səbəbləri bəlli deyil.
XX əsr
Əsrin əvvəllərində yeni innovasiyalar və mövcud innovasiyaların təkmilləşdirilməsi Amerika istehlakçıları arasında həyat səviyyəsinin yaxşılaşmasına qapı açdı. Bir çox firma, ölkə miqyasında əməliyyatların aparılması üçün miqyaslı iqtisadiyyatlar və daha yaxşı rabitə imkanlarından faydalanaraq böyüdü. Bu sənaye sahələrində konsentrasiya qiymətlərin böyüməsinə və məhsulun aşağı olmasına səbəb olacaq inhisarçılıq qorxusunu artırdı, lakin bu firmaların bir çoxu xərcləri o qədər sürətlə azaldırdılar ki, bu sahələrdə daha aşağı qiymətə və daha çox məhsul istehsalına meyllər artdı. Çox sayda işçi, adətən dünyada ən yüksək maaş təklif edən bu böyük firmaların uğurlarını bölüşdülər.
ABŞ ən azı 1920-ci illərdən bəri ÜDM-in həcminə görə dünyanın ən böyük milli iqtisadiyyatıdır.
Əhməd Krımlı
Əhməd İhsan Krımlı  — həkim, siyasətçi, Krım Tatar mənşəli şair və xeyriyyəçi, Türkiyə Nazirlər Kabinetinin üzvü, dörd dəfə Türkiyə Böyük Millət Məclisinin üzvü, eyni zamanda 1987–2011-ci illərdə Türkiyədəki Krım Tatar İcmasının prezidenti. Əhməd İhsan Krımlının adına ədəbi müsabiqə də keçirilir.
Tibbi turizm, termal turizm, uşaq sağlamlığı və ailə planlaşdırılması ilə bağlı elmi məqalələrin müəllifidir. Şeir və xatirələr kitabı da yazmışdır.
Həyatı
Əhməd İhsan Krımlı Türkiyəyə köç edən Krım tatarlarının ailəsində anadan olub. Onun ulu babası Bağçasarayda icmanın müftisi idi.
Siyasi fəaliyyəti
Əhməd İhsan Krımlı altı il Ədalət Partiyası sədrinin müavini olub və 1962–1976-cı illərdə partiyanın idarə heyətində də çalışıb. Siyasətçi kimi yüksək dövlət vəzifələrində çalışmış, millət vəkili olmuşdur. Krımlı 1961–1977-ci illərdə Böyük Millət Məclisinin üzvü olmuşdur. Əhməd İhsan Krımlı Türkiyənin turizm naziri vəzifəsində çalışıb. 12 sentyabr 1980-ci il çevrilişindən sonra Kənan Evrənin rəhbərliyi altında Milliyyətçi Demokratik Partiyanın qurucularından biri olub. Türkiyədə Milli Təhlükəsizlik və Xarici İşlər Komissiyasının üzvü, Milli Səhiyyə Komissiyasının sədri və Qızıl Aypara sədrinin müavini vəzifələrində çalışmışdır.
NGC 4160
NGC 4160 - Yeni Baş Kataloqda qeydə alınmış Göy cismi. Göy üzündə Tazılar bürcü istiqamətində yerləşir. NF tipli. tərəfindən ildə 30.48 sm (12 düymə) ölçülü  vasitəsilə ildə kəşf edilmişdir.
Ramin Cavadov
Ramin Emin oğlu Cavadov (19 aprel 2000; Xələc, Salyan, Azərbaycan — 20 oktyabr 2020; Füzuli, Azərbaycan) — Azərbaycan Silahlı Qüvvələri'nin MAXE hərbi qulluqçu'su, Vətən müharibəsi şəhidi.
Həyatı
Ramin Cavadov 19 aprel 2000-ci ildə Salyan rayonunun Xalac kəndində anadan olub.
Hərbi xidmətləri
Ramin Cavadov 2020-ci ildə müddətdən artıq xidmət edən əsgər kimi xidmətə başlamışdır.
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Ramin Cavadov Fizuli döyüşlərində savaşıb. 2 oktyabr 2020-ci ildə Füzuli istiqamətində həlak olmuşdur. Salyanda dəfn edilib.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Ramin Cavadov ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Ramin Cavadov ölümündən sonra "Xocavəndin azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidlik və şücaət nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Ramin Cavadov ölümündən sonra "Füzulinin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Ramin Cavadov ölümündən sonra "Cəsur döyüşçü" medalı ilə təltif edildi.
Kürən güzgülər diyarında (film, 2011)
Kürən güzgülər diyarında (rus dilində: «Рыжик в зазеркалье», Belarus dilində: Рыжык у залюстаркоўе) — Yelena Turovanın rejissorluğu ilə 2011-ci ildə “Belarusfilm” kinostudiyasında nümayiş olunmuş ailə fantastika filmidir.
Süjet xətti
Pərilərin hakim olduğu səltənətlərin birində bədxah bir sehrbaz bütün güzgüləri ovsunlayır. Beləliklə qısa bir zaman ərzində bu səltənətin bütün sakinləri güzgüyə baxan kimi dərhal gözdən itib müəmmalı bir yerə gedirlər. Lakin bədxah sehrbaz üçün bütün bunlar kifayət deyildir. Bədxah sehrbaz yavaş-yavaş pərilər səltənətindən real dünyaya nüfuz etməyə başlayır. Həmin bədxah sehrbazı məğlub etmək bir o qədər də asan iş deyil - bunu pərilər səltənətinin hökmdar nəslinin qanından olan bir adam reallaşdıra bilər və belə bir adam xoşbəxtlikdən mövcuddur. Həmin adam kürən ləqəbli bir qız uşağıdır.
Baltiya Assambleyası
Baltiya Assambleyası — Estoniya, Latviya və Litva parlamentlərin arasında məsləhətverici orqanı.
Yaradılması
Təşkilatını yaradmağa qərar Vilnüsda 1990-cı ilin dekabrın 1-də verilib. O, 1991-ci ilin noyabrın 8-də qəbul olunmuş qaydalara görə işləyir. 1994-cü ilin iyunun 13-də üç dövlət təşkilatın quruluşu və qaydaları haqqında razılaşdılar.
Alma (fransız müğənni)
Aleksandra Make və ya sadəcə səhnə adı Alma — Fransa müğənnisi və bəstəkarı. O, Fransanı 2017 Avroviziya Mahnı Müsabiqəsində təmsil etmişdir.
Həyatı
Aleksandra Make 27 sentyabr 1988-ci ildə Fransanın Lyon şəhərində anadan olmuşdur. Onun atası tanınmış biznesmen Alen Make, anası isə rəssam Mari-Pyer Makedir. Onun üç bacısı var. Alma uşaq yaşlarından musiqi ilə maraqlanmış və pianoda ifa etməyi öyrənmişdir. 16 yaşında ikən ailəsi ilə birlikdə Mayamiyə köçmüşdür. Bir il Amerikan məktəbində təhsil aldıqdan sonra o yenidən Fransaya geri dönmüşdür. O Fransanın Lil şəhərində IESEG İdarəçilik məktəbinə daxil olmuş və oranı Biznes administrasiyası və idarəçilik ixtisası üzrə magistr dərəcəsi ilə bitirmişdir. Təhsil dönəmində Alma bir ildən artıq müddətə tələbə mübadiləsi proqramı əsasında Braziliyanın San-Paulo şəhərində yerləşən FEA-USP institutuna göndərilmişdir. Alma orada portuqal dilini öyrənmişdir. San-Pauloda təhsilini bitirdikdən sonra isə o 2011-ci ildə Milanda menecer köməkçisi olaraq çalışmışdır. Daha sonra Alma Brüsselə köçmüş və orada mahnı bəstələməyə başlamışdır.
Alma Fransız dili ilə yanaşı ingilis, italyan və portuqal dillərində də sərbəst danışa bilir.
2012–2015: Başlanğıc
2012-ci ilin may ayında Alma Brüsseldə yerləşən Rooster’s barda ilk dəfə səhnədə canlı ifa etmişdir. Səhnədə ifaçını gitaraçı Alen Qusens müşayiət etmişdir. Daha sonra Alma bir müddət vokal dərsləri almışdır. Həmin ilin dekabr ayında ifaçı Parisdə konsert proqramı ilə çıxış etmişdir.
2013-cü ilin aprel ayında Alma Parisdə növbəti konsert proqramı ilə çıxış etmişdir. Müğənni yeni bəstələdiyi "Libido", "Mr Unsatisfaction", "Sitting down" və "What do you want from me" mahnılarını isə Youtube səhifəsinə yerləşdirmişdir. Həmin ilin sentyabr ayında Alma Fransa radiolarının birinə qonaq olaraq dəvət olunmuşdur və orada gələcək planları barədə sualları cavablandırmışdır.
Almanın sevgilisi və həmin zamanlarda Carson Productions ilə çalışan Edoardo Qrassi Almaya France 3 telekanalında yayımlanan və Nataşa Sen-Pyerin aparıcılıq etdiyi Les Chansons d'abord televiziya şousuna qoşulmağı təklif etmişdir. Alma 2013-cü ilin dekabr ayından 2014-cü ilin iyun ayınadək həmin şouda fəaliyyət göstərmişdir. Şouda ilk iştirakında ifa etdiyi "Entre nous" mahnısı Selin Diondan müsbət rəy qazanmışdır. 2014-cü ilin əvvəlində Alma Les Chansons d'abord şousunda müğənni və bəstəkar Nazim Xaled ilə görüşmüş və onlar birlikdə əməkdaşlıq etməyi qərara almışdırlar. Həmin əməkdaşlıq nəticəsində bir neçə mahnı ərsəyə gətirilmişdir.
2015-hal-hazırda: Avroviziya
2015-ci ilin aprel ayında Alma Warner Music France albom şirkəti ilə anlaşma imzalamışdır. İfaçının 2015 və 2016-cı illərdə Nazim Xaled ilə əməkdaşlığı nəticəsində "La Chute Est Lente" və "Ivre" mahnıları çıxarılmışdır. 2016-cı ildə Alma Fransanın tanınmış ifaçılarından olan Amir Haddadı konsertlərdə bir neçə dəfə müşayiət etmişdir.
2017-ci ilin fevral ayında Fransanın France Télévisions telekanalı Almanın "Requiem" mahnısı ilə Fransanı Ukraynanın paytaxtı Kiyevdə keçirilən Avroviziya 2017-də təmsil edəcəyini açıqlamışdır. Fransanın "Böyük Beşlik" ölkələrindən biri olması səbəbi ilə Alma birbaşa olaraq müsabiqənin final mərhələsindən mübarizəyə qoşulmuşdur. Finalda 26-cı səhnə alan ifaçı müsabiqədə 135 xalla 12-ci yeri tutmuşdur.
Avroviziya ərəfəsində Almanın Ma peau aime adlı debüt albomu işıq üzü görmüşdür. 13 mahnının yer aldığı albom Fransanın albom siyahılarında top 50-yə daxil ola bilmişdir.
NGC 6969
NGC 6969, Yeni Baş Kataloqda qeydə alınmış qalaktikadır. Göy üzündə Delfin bürcü istiqamətində yerləşir. Sa tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
Dostluq (Özbəkistan)
Dostluq (Doʻstlik) — Özbəkistanın Cizzəx vilayətində şəhər.
Pyerino Prati
Pyerino Prati — İtaliyalı keçmiş futbolçu, hücumçu. Vurduğu 102 qol ilə "Milan"ın bombardirlərindən biridir. 1969-cu ildə Avropa Çempionlar Kuboku finalında het-trik edib.
Əməliyyat araşdırması
Əməliyyat araşdırması (ƏA,  — OR, həmçinin  — idarəetmə elmi və ya  — qərarlar haqqında elm) — insan fəaliyyətinin müxtəlif sahələrində riyazi modelləşdirmə, statistik modelləşdirmə və müxtəlif evristik yanaşmalara əsaslanan optimal həllərin tapılması metodlarının inkişafı və tətbiqi ilə məşğul olan bir intizam. Bəzən ad riyazi əməliyyatlar tədqiqatı üçün istifadə olunur.
Əməliyyatlar Tədqiqatı, məqsədyönlü insan fəaliyyətinin bütün sahələrində qərarları məlumatlandırmaq üçün riyazi, kəmiyyət metodlarının tətbiqidir. Əməliyyat araşdırması qərarları əsaslandırmaq üçün bu və ya digər riyazi aparatdan istifadə edildikdə başlayır.
Tarixi
1915-ci ildə Voenny Sbornik jurnalı tərəfindən nəşr olunan "Döyüşən Tərəflərin sayının itkilərinə təsiri" məqaləsində Hərbi Topoqraflar Korpusunun general-mayoru M.P.Osipov qlobal silahlı qarşıdurmanın riyazi modelini təsvir edərkən hərbi işlərdə təsvir edərkən müharibə edən tərəflərin zamanla azalması və əməliyyatların riyazi nəzəriyyəsinə daxil edilməsi, İngilis riyaziyyatçısı Frederik Uilyam Lançesterdən bir il qabaq. İkinci Dünya Müharibəsi dövründə əməliyyat tədqiqatları hərbi əməliyyatların planlaşdırılması üçün geniş istifadə edilmişdir. Məsələn, Əməliyyat Tədqiqatı Mütəxəssisləri Birləşmiş Krallıqda yerləşən Amerika Birləşmiş Ştatları Bombardıman Komandanlığı üçün çalışdılar. Bombardmanın effektivliyini təsir edən çoxsaylı amilləri araşdırdılar. Bombardmançılığın effektivliyinin dörd qat artmasına səbəb olan tövsiyələr hazırlanmışdır.
II Dünya Müharibəsi bitdikdən sonra əməliyyat araşdırma qrupları ABŞ və İngiltərə Silahlı Qüvvələrində işlərinə davam etdilər. Bir sıra nəticələrin açıq mətbuatda yayımlanması cəmiyyətdə bu sahəyə marağın artmasına səbəb oldu. İstehsalın yenidən təşkili, sənayenin dinc yollara köçürülməsi üçün əməliyyatlar araşdırma metodlarını ticarət fəaliyyətində tətbiq etmək meyli var. İqtisadiyyatda əməliyyatların araşdırılması üçün riyazi metodların inkişafına milyonlarla dollar ayrılır.
Böyük Britaniyada müəyyən sənaye növlərinin milliləşdirilməsi milli miqyasda riyazi modellər əsasında iqtisadi tədqiqatlar aparmaq imkanı yaratdı. Əməliyyat tədqiqatları bir sıra hökumət, sosial və iqtisadi tədbirlərin planlaşdırılması və icrasında istifadə olunmağa başlandı. Məsələn, Qida Nazirliyi üçün aparılan araşdırmalar dövlət qiymət siyasətinin vətəndaşların ev büdcəsinə təsirini proqnozlaşdırırdı.
ABŞ-də əməliyyatların tədqiqat metodlarının iqtisadi idarəetmə praktikasına tətbiqi bir qədər yavaş idi - amma orada da bir çox narahatlıq tezliklə qiymət tənzimlənməsi, əmək məhsuldarlığının artırılması, malların istehlakçılara çatdırılmasının sürətləndirilməsi və s. İlə əlaqəli problemləri həll etmək üçün bu cür mütəxəssisləri cəlb etməyə başladı. Elmi tətbiqetmədə liderlik nəzarət metodları aviasiya sənayesinə aid idi, bu da hava qüvvələrinə qarşı artan tələblərə cavab verməyə kömək edə bilməzdi. 1950-1960-cı illərdə Qərbdə öz elmi jurnallarını nəşr etdirən cəmiyyətlər və əməliyyat tədqiqat mərkəzləri yaradıldı və əksər Qərb universitetləri bu fənni tədris planlarına daxil etdilər.
Yeni elmin formalaşmasına və inkişafına ən böyük töhfə Rassel Linkoln Akoff, Riçard Bellman, Corc Dantsiq, Q. Kun, Tomas Saati, R. Çermen (ABŞ), А. Kofman, R. Ford (Fransa) və s. vermişdilər.
L. V. Kantoroviç, B. V. Qnedenko, N. P. Buslenko, V. S. Mixaleviç, N. N. Moiseyev, Yu. M. Ermolayev, müasir bir riyazi aparatın yaradılmasında və əməliyyat tədqiqatlarının bir çox sahələrinin inkişafında mühüm rol oynamışlar. N.Z.Şoru və başqaları.
İqtisadiyyatda mənbələrdən optimal istifadə nəzəriyyəsinin inkişafındakı müstəsna töhfəsinə görə akademik L. V. Kantoroviç, professor T. Kupmans (ABŞ) ilə birlikdə 1975-ci ildə Alfred Nobel İqtisadiyyat Mükafatına layiq görülmüşdür.
Terminologiyası
Nümunələr: Malların А1, А2, …, Аm gediş məntəqələrindən В1, В2, …, Вn təyinat məntəqələrinə daşınması üçün bir plan tərtib edilmişdir. Çözümün elementləri, ii -ci yola düşmə nöqtəsindən j-ci təyinat Вj-yə nə qədər yük göndəriləcəyini göstərən xij rəqəmləridir. Çözüm - x11, x12, …, xm1, xm2, …, xmn ədədlər toplusu
ƏA ilə (kompleks) sistem nəzəriyyəsi arasındakı gələcək əlaqə tamamilə aydın deyil.
Pəxtəkar
Pəxtəkar — Özbəkistanın Cizzəx vilayətində şəhər.
Amin Yunes
Amin Yunes (d: 6 avqust 1993 ) — İtaliya A Seriyası təmsilçilərindən olan Napoli klubunda və Almaniya milli futbol komandasında yarımmüdafiəçi kimi çıxış edən peşəkar Almaniya futbolçusudur.
Münhenqladbax
Yunes Düsseldorfda anadan olmuşdur. Yunesin atası Livan, anası isə Almaniya vətəndaşıdır. Yunes futbolçu karyerasına Unterrat klubunda start vermişdir. 2000-ci ildə Yunes Bundesliqa klublarından olan Borussiya Münhenqladbax klubunun akademiyasına qəbul olmuşdur. 2011-ci ildə o, klubun reserv komandası olan Borussiya Münhenqladbax II klubu ilə Regionalliqa Vest liqasında debüt etmişdir.
Yunes əsas komanda ilə debütünü 1 aprel 2012-ci ildə Bundesliqanın 2011-12 mövsümünün sonunda Hannover 96 klubuna qarşı oyunda etmişdir.
Kayserlautern
2014-cü ilin avqust ayında Yunes 2. Bundesliqa təmsilçilərindən olan Kayserlautern klubuna mövsüm sonuna qədər icarəyə verilmişdir.
Ayaks
16 iyul 2015-ci ildə Yunes Niderland təmsilçilərindən olan Ayaks klubu ilə 30 iyun 2018-ci il tarixinə qədər üç illik müqavilə imzalamışdır.
Milli karyerası
Yunes milli komanda ilə debütünü 6 iyun 2017-ci ildə Danimarka millisnə qarşı oyunda etmiş və komandası rəqibi ilə 1-1 hesabı ilə bərabərə qalmışdır. O, milli komandada ilk qolunu 10 iyun 2017-ci ildə San-Marino millisinə qarşı oyunda vurmuşdur.
Küveyt himni
"Dövlət himni" (‎‎) – Küveyt dövlət himni. 25 fevral 1978-ci ildə təsdiq olunub. Bu himn kofnə "Əmirə Atəşfəşanlıq" himnini əvəz etmişdir.
Azərbaycan Respublikası Prezidentinin ştandartı
thumb|right|225px|Azərbaycan Respublikası Prezidentinin ştandartı. Azərbaycan Respublikası Prezidentinin ştandartı (bayrağı) — Azərbaycan Respublikası Prezidentinin rəsmi simvolu.
Tarixi
Azərbaycan Respublikası Prezidentinin ştandartı Azərbaycan Respublikası Prezidenti İlham Əliyevin 2008-ci il 15 sentyabr tarixli 828 nömrəli fərmanı ilə təsdiq edilmişdir.
İstifadə
Ştandartın etalonu (orijinalı) Azərbaycan Respublikası Prezidentinin Azərbaycan Respublikasının Prezident sarayında yerləşən xidməti otağında saxlanılır.
Ştandartın dublikatı Azərbaycan Respublikasının Prezident sarayının və Azərbaycan Respublikası Prezidentinin iqamətgahlarının üzərində, Azərbaycan Respublikasının Prezident sarayında və Azərbaycan Respublikası Prezidentinin iqamətgahlarında Azərbaycan Respublikası Prezidentinin iştirakı ilə rəsmi tədbirlərin keçirilməsi üçün nəzərdə tutulan salonlarda və otaqlarda, Azərbaycan Respublikası Prezidentinin digər iqamətgahlarda olduğu müddətdə həmin iqamətgahların üzərində, Azərbaycan Respublikası Prezidentinin iştirakı ilə keçirilən rəsmi tədbir və digər mərasimlər zamanı həmin tədbirin keçirildiyi binanın üzərində və ya həmin tədbirin keçirildiyi salonda (otaqda), Azərbaycan Respublikası Prezidentinin nəqliyyat vasitələri üzərində qaldırıla (asıla) və ya yerləşdirilə bilər.
Təsviri
Ştandartın ikiüzlü qumaşı eni bərabər olan rəngli üç üfüqi zolaqdan ibarət kvadrat formasındadır. Azərbaycan Respublikasının Dövlət bayrağının rənglərinə uyğun olaraq, Azərbaycan Respublikası Prezidentinin ştandartının qumaşının yuxarı zolağı mavi rəngdə, orta zolağı qırmızı rəngdə, aşağı zolağı yaşıl rəngdədir. Ştandartın qumaşının hər iki üzündə qırmızı zolağın ortasında Azərbaycan Respublikasının Dövlət gerbi təsvir edilmişdir.
Ştandartın dirəyinin üzərinə Azərbaycan Respublikası Prezidentinin soyadı, adı, atasının adı və onun Azərbaycan Respublikasının Prezidenti seçildiyi müddəti əks etdirən tarixlər həkk olunmuş gümüş bənd bərkidilir.
Ştandart müxtəlif ölçülərdə ola bilər.
Sadiq Ağabalayev
Sadiq Nadir oğlu Ağabalayev (15 mart 1998; Privolnoye, Cəlilabad rayonu, Azərbaycan — 22 oktyabr 2020; Qubadlı rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Sadiq Ağabalayev 15 mart 1998-ci ildə Cəlilabad rayonunun Privolnoye kəndində anadan olmuşdur. Subay idi.
Hərbi xidməti
Sadiq Ağabalayev 2016-cı ildə Azərbaycan Silahlı Qüvvələrinin sıralarında müddətli həqiqi hərbi xidmət qulluqçusu olmuşdur. Hərbi xidmət müddətində 2016-cı ilin aprelin 2-dən 5-nə qədər davam edən Aprel döyüşlərində yaxından vuruşmuş, fərqlənmişdir.
Azərbaycan Ordusunun əsgəri olan Sadiq Ağabalayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində sentyabrın 28-dən könüllü olaraq iştirak etmişdir. Cəbrayılın və Qubadlının azadlığı uğrunda gedən döyüşlərdə vuruşmuşdur. Sadiq Ağabalayev 22 oktyabr 2020-ci ildə Qubadlı rayonu istiqamətində döyüş tapşırığının yerinə yetirilməsi zamanı həlak olmuşdur.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Sadiq Ağabalayev ölümündən sonra "Cəsur döyüşçü" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Sadiq Ağabalayev ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Sadiq Ağabalayev ölümündən sonra "Qubadlının azad olunmasına görə" medalı ilə təltif edildi.
İstinadlar
<references group="" responsive="1">
Duaye
Duaye  — Fransa da kommuna, Overn regionunda yerləşir. Departament — Alye. Monmaro kantonuna daxildir. Kommunanın dairəsi — Monlyuson.
INSEE kodu — 03104.
Əhalisi
2008-ci ildə əhalinin sayı 1234 nəfər təşkil edirdi.
İqtisadiyyatı
2007-ci ildə 738 yaşlı (15-64 yaş arasında) 513 nəfər iqtisadi cəhətdən fəal, 225 nəfər fəaliyyətsizdir (fəaliyyət göstərici 69.5%, 1999-cu ildə 67.5%). Fəal 513 nəfərdən 454 nəfər (247 kişi və 207 qadın) işləyir, 59 nəfər işsizdir (34 kişi və 25 qadın). 225 hərəkətsiz 50 nəfər arasında şagird və ya tələbə, 78 nəfər təqaüdçü, 97 nəfər digər səbəblərə görə fəaliyyətsizdir.
NGC 4120
NGC 4120, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. Scd tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Pyer Laruss
Pyer Laruss — fransız leksikoqraf və ensiklopedist.
Qərbi Bandunq inzibati ərazisi
Qərbi Bandunq inzibati ərazisi Qərbi Yavanın inzibati ərazi bölgüsü (reqensi). 2007-ci ildə yaradılmışdı, əvvəllər Bandunq inzibati ərazisinin (reqensi) bir hissəsi idi. Bu yeni ərazinin paytaxtı Bandunqun qərb tərəfində yerləşən sənaye sahəsi olan Nqamprahdır. Bu ərazi Böyük Bandunq Metropol Sahəsinin bir hissəsidir.
300px|thumb|right|[[Qərbi Yavanın daxilində Qərbi Bandunq inzibati ərazisi]]
2010-cu il əhali sayına görə reqensin əhalisi 1,506,448, son rəsmi rəqəm (2014-cü il) üçün 1,624,179 nəfər təşkil edir.
Tarix
Bandunq Reqensini iki ayrı inzibati əraziyə bölmək ideyası mövcud Bandunq inzibati ərazisinin qərb hissəsini ayırmaq fikrini nəzərdən keçirmək və təsdiq etmək üçün indi reqentin təklifinə əsasən 1999-cu ildən başlamışdır. Bölünmə uğurla başa çatmasından əvvəl Cimahinin (Bandunq reqensinin hissəsi kimi istifadə olunan üç rayonundan ibarət olan bir sahə) Bandunq şəhərətrafı avtonom şəhər olmaq üçün irəli sürülmüşdü. Cimahi muxtar idarəyə çevrildikdən sonra Bandunq Reqensin qərb hissəsi kimi ayrı bir reqens kimi inkişaf etdi.
Nəhayət, 2007-ci ildə İndoneziya hökuməti Bandunq Reqensin qərb hissəsini Qərb Bandunq reqens (inzibati ərazi) kimi ayrı bir reqent təklifini təsdiqlədi. Qərbi Yavadakı bu yeni inzibati ərazi qurulduğunda Qərbi Bandunq reqensin reqentini 2008-ci ilin aprel ayında təyin olunmuş ilk birbaşa seçkilərin keçirilməsinə qədər fəaliyyət göstərən reqent H. Tcatca Kusvara (Qərbi Yava əyalət hökumətindən bir zabit) tərəfindən idarə olundu. Abubakar və H. Aqus Yasmin namizəd idilər. H. Abubakar, iş yoldaşı Ernavan Natasaputra ilə birlikdə seçkidə qələbə qazanaraq Qərbi Bandunq Reqensinin regenti və vitse-reqenti oldular.
İdarəçilik
Qərbi Bandunq inzibati ərazisinin indiki reqenti Dr.Abubakardır.
İnzibati rayonlar
Qərbi Bandunq inzibati idarəsi, siyahıya alınmış on beş rayona (kekamat) bölünür. 2010-cu il əhalisinin sayı və əhalisi:
Turizm
Yerli turist məkanları aşağıdakılardır:
Bandunq inzibati ərazi (reqensi) administrasiyası Maribaya, Situ Ciburuy və Pavon mağarası əsas ərazilərdə informasiya mərkəzi quracaq.
Əl-İrşad məscidi
Unikal Əl-İrşad məscidi 2010-cu ildə 2010-cu ilin tikilisində beşinci yeri tutub və Kota Baru Parahyanqanda 1500 nəfərlik yerdir. Məscid boz rəngli Kəbəyə bənzər bir qutu şəklindədir, lakin havalandırma üçün divarlarında bir çox boşluq vardır və iki cümləylə kəlmeyi-şəhadət təsvir olunub.
Nəqliyyat
Qərbi Bandunq Reqensinin ərazisi Cakarta və Bandunq şəhəri arasındadır. Bu, 2 əsas dövlət yolu (Cakarta-Puncak / Sukabumi-Bandunq) və (Cakarta-Purvakarta-Bandunq) və 2 dəmir yolunun (Cakarta-Bandunq) və (Ciancur-Bandunq) birləşdiyi yerdir. Padartaanq rüsumlu qapısı ilə Cakarta-Bandunq şəhərarası yolunu istifadə edərək digər şəhərlərə də getmək olur. Əsas qatar stansiyası olan Padalaranq qatar stansiyasında bir sıra ekonomi-klass tipli şəhərlərarası və yerli qatarlar dayanır.
Tosa Nikki
thumb|[[Fucivara no Teyka (1162-1241) tərəfindən dəqiqliklə köçürülmüş "Tosa Nikki".]] – X əsr yapon şairi Ki no Tsurayuki tərəfindən yazılmış poetik gündəlik. Mətn Tsurayukinin əyalət qubernatoru olduğu Tosa əyalətindən 935-ci ildə Kiotaya qayıdarkən etdiyi 55 günlük səyahəti əhatə edir. Səyahətin gündəliyi şeirlərlə verilmişdir.
"Tosa Nikki" Yaponiya ədəbiyyatında nikki (gündəlik) janrı üçün ilk mötəbər nümunə hesab olunur. O vaxta qədər "nikki" sözü hökumət və ya ailələr tərəfindən tərtib olunan quru rəsmi qeydlərə şamil edilirdi və kişilər tərəfindən çincə yazılırdı. Lakin "Tosa Nikki" yapon dilində yazılmış, hətta kanalardan istifadə olunmuşdur. Dövrün ədəbiyyatla məşğul olan kişiləri mətnləri kana və Çin heroqlifləri ilə yazırdılar, lakin qadınların Çin heroqliflərindən istifadə etməsi yaxşı qarşılanmadığından ancaq kana ilə yazırdılar. Qadın nəqlçinin prespektivindən əsəri yazan Tsurayuki Çin heroqliflərindən istifadə etməkdən qaçınmış, əvəzində Yaponiya dili və poeziyasının estetikasını vurğulamağa çalışmışdır.
Kerem Demirbay
Kerem Demirbay — Bundesliqa təmsilçisi "Bayer Leverkuzen" klubunda yarımmüdafiəçi mövqeyində çıxış edən Almaniyada doğulmuş Türkiyə futbolçusu. O, Türkiyə millisinin gənclər komandasında çıxış etsə də sonradan Almaniyanın əsas milli komandasını seçdi.
Təşviş (Həyəcan) Pozuntuları
Təşviş pozuntuları — təşviş və qorxu hissləri ilə müşayiət olunan müxtəlif növ nevrozlar adlanır. Bu əsəb pozuntularına ümumi təşviş pozuntusu, sosial fobiya, aqorafobiya, spesifik fobiyalar, vahimə (panik) pozuntusu və digər psixi pozuntular aiddir.
260px|thumb|right|Təşviş (Həyəcan) Pozuntuları
Haqqında
Qorxu və təşviş insanın təbii emosional reaksiyalarıdır. İnsanın həyatına təhlükə yarandıqda bu hisslər hər bir fərddə meydana çıxır və onun fəaliyyətini təhlükədən qurtarmağa yönəldir. Lakin hər hansı situasiyaya qarşı həddən artıq güclü qorxu və təşviş yaranarsa, yaxud bu hisslər əsassız meydana çıxarsa, belə vəziyyət təşviş pozuntuları adını almış əsəb xəstəliklərinin əlaməti kimi qiymətləndirilir.
Təşviş pozuntularının növləri
Bu bölmədə müxtəlif təşviş pozuntularının qısa təsviri verilmişdir. Obsessiv-kompulsiv və posttravmatik stress pozuntularına isə ayrıca məqalələr həsr olunub.
Ümumi təşviş pozuntusu
Ümumi təşviş pozuntusu özünü müxtəlif səbəblər üzündən baş verən həddən artıq güclü, çətin nəzarət olunan və çox vaxt əsassız narahatlıq hissi şəklində göstərir. Bu təşviş pozuntusundan əziyyət çəkən insanlar demək olar ki, hər gün gərginlik içində olur və qorxu hissi ilə yaşayırlar. Onların gərginliyi və qorxu hissi gündəlik həyatın adi vəziyyətləri ilə bağlı olur. Məsələn: öz səhhəti və yaxınlarının sağlamlığı ilə bağlı qorxu, maddi vəziyyətlə əlaqədar daimi həyəcan, təhlükəsizliyinə görə əsasız narahatlıq hissi. Həyatlarında baş verən demək olar ki, bütün hadisələrin (ailədə, işdə və s.) pis ssenari üzrə inkişaf edəcəyini gözləyirlər. Onlarda həmçinin müxtəlif somatik (bədən) simptomlar (təngnəfəslik, ürəkbulanma, əllərin və ayaqların keyləşməsi, baş ağrıları, udmanın çətinləşməsi, barmaqlarda gizilti, əzələlərdə gərqinlik, tez yorulma və s.) ola bilər. Əhalinin 2-3%-i ümumi təşviş pozuntusundan əziyyət çəkir. Qadınlar arasında bu xəstəliyə kişilərə nisbətən 2 dəfə çox rast gəlinir.
Aqorafobiya
Əhalinin 2,5-3,5%-i ümumi təşviş pozuntusundan əziyyət çəkir. Qadınlar arasında bu xəstəliyə kişilərə nisbətən 2 dəfə çox rast gəlinir.
Vahimə pozuntusu (panik hücümlar)
Vahimə pozuntusundan əziyyət çəkən insanları panik hücumlar narahat edir. Panik hücum – qorxu və təşviş hissinin şiddətli tutmasıdır. Belə tutma özünü müxtəlif əlamətlər (simptomlar) şəklində göstərir. Panik hücumlar zamanı daha çox rast gəlinən simptomlar aşağıdakılardır:
Əksər hallarda vahimə hücumları 2-3 dəqiqədən, yarım saata qədər (orta hesabla 10-15 dəqiqə) davam edir. Tutmaların tezliyi müxtəlifdir: ildə 1-2 tutmadan, hər gün dəfələrlə təkrarlanan vahimə hücumlarınadək olur. Bundan əlavə, panik hücumlar aqorafobiya və digər əsəb pozuntularında da bir əlamət kimi meydana çıxa bilər. Əhalinin 3-5%-i ümumi təşviş pozuntusundan əziyyət çəkir. Qadınlar arasında bu xəstəliyə kişilərə nisbətən 2 dəfə çox rast gəlinir.
Sosial fobiya
Adət etmədiyi situasiyada, yaxud tanış olmayan şəxslərlə görüş zamanı insanın bir qədər sıxıntı keçirməsi təbii haldır. İlkin gərginliyi dəf edəndən sonra insanların əksəriyyəti yeni şəraitə asanlıqla uyğunlaşır. Lakin bəziləri üçün cəmiyyətə uyğunlaşmaq ciddi problemə çevrilir.
Əgər siz yad adamların arasında demək olar ki, həmişə güclü gərginlik və sıxıntı duyursunuzsa; əgər haqqınızda başqalarının nə düşünməsi sizi daim narahat edirsə; əgər siz ətrafdakıların rəğbətini qazanmağa çalışır və buna nail ola bildiyinizə inanmırsınızsa; əgər özünüzə inamsızlığınızdan “kölgədə qalmağa” çalışırsınızsa; əgər başqalarının sizə mənfi münasibət göstərə biləcəyindən qorxaraq onlarla ünsiyyətdən qaçırsınızsa; əgər yuxarıda göstərilən səbəblər üzündən ictimai həyatınız və sosial əlaqələriniz xeyli məhdudlaşıbsa, çox güman ki, siz təşviş pozuntusunun bir forması olan sosial fobiyadan əziyyət çəkirsiniz.
Sosial fobiyadan əziyyət çəkən pasiyentlər başqalarının diqqətini cəlb etdikləri (və ya bunu güman etdikləri) situasiyalarda irrasional qorxu hissi keçirirlər. Qorxu yarada biləcək situasiyalara aiddir:
Sosial fobiyası olan insanlar müxtəlif ictimai situasiyalarda qorxu ilə yanaşı, cürbəcür fiziki narahatlıq əlamətləri də duyurlar. Belə əlamətlərə aiddir:
Spesifik fobiyalar
Müəyyən situasiya və ya obyektlərlə bağlı insanda irrasional qorxu ilə müşayiət olunan müxtəlif təşviş pozuntularını ümumi olaraq spesifik fobiyalar adlandırırlar. Bir sıra hallarda qorxu hissi o gədər güclü olur ki, panik hücum dərəcəsinə çatır. Bunun nəticəsində fobiyanın bu və ya digər formasından əziyyət çəkən insan onda qorxu yaradan situasiyadan “qaçmağa” çalışır. Ən çox rast gəlinən spesifik fobiyalar aşağıdakılardır:
Spesifik fobiyalar təşviş pozuntuları arasında, yayılmasına görə, ikinci yeri tutur. Müxtəlif ölkələrin statistik məlumatlarına əsasən, bu xəstəlikdən əhalinin 3-8%-i əziyyət çəkir. Qadınlar kişilərə nisbətən 2 dəfə çox xəstələnirlər.
Təşviş pozuntularının müalicəsi
Təşviş pozuntularının müalicəsində iki əsas üsuldan istifadə edilir: dərman müalicəsi və psixoterapiya.
Medikamentoz müalicə
Təşviş və fobiyaların dərman müalicəsində müxtəlif farmakoloji preparatlardan istifadə olunur. Müalicə əsasən anksiolitik (təşviş əleyhinə) preparatlar qrupuna daxil olan dərmanlarla aparılır. Bundan başqa sakitləşdirici (sedativ) effektə malik antidepressantlardan və digər dərmanlardan da istifadə olunur.
Lakin dərmanların “kənar” xoşagəlməz təsirləri də var. Onlardan bəziləri, uzun müddət qəbul edildikdə, öyrəşmə və asıllıq yarada bilir. Ona görə də müalicə üçün konkret dərmanların seçimi, onların qəbul qaydası, dozası və s. yalnız həkim tərəfindən təyin edilir.